|  |  |  |  |  |
| --- | --- | --- | --- | --- |
| Rokiškio rajono savivaldybės administracijos  direktoriui | 2017-01-27 Nr. VNR-1 |  |  |  |
|  |  |  |

**OBELIŲ SENIŪNIJOS 2016 M. VEIKOS ATASKAITA**

Seniūnijos paskirtis:

* plėtoti vietos savivaldą;
* priskirtoje teritorijoje vykdyti pavestas viešojo administravimo funkcijas;

Seniūnija dirba pagal Rokiškio rajono savivaldybės tarybos patvirtintą Obelių seniūnijos 2016 metų veiklos programą.

Seniūnija savo veikloje vadovaujasi Lietuvos Respublikos Konstitucija, Civiliniu kodeksu, Vietos savivaldos įstatymu, kitais įstatymais, Vyriausybės nutarimais, Rokiškio rajono savivaldybės tarybos sprendimais, Rokiškio rajono savivaldybės administracijos nuostatais, mero potvarkiais, administracijos direktoriaus įsakymais, kitais teisės aktais, Obelių seniūnijos veiklos nuostatais.

| Numatytos funkcijos | Įvykdyta pagal funkcijas |
| --- | --- |
| **1.Atskirų šeimų ir asmenų gyvenimo sąlygų vertinimas, siūlymai dėl socialinės**  **paramos toms šeimoms**  **tikslingumo** | 2016 metais mirė 73 Obelių seniūnijos gyventojai, užregistruota 10 gimusių vaikų. Seniūnijoje 47 asmenys gauna tikslines slaugos išlaidų kompensacijas, 61 asmenys gauna tikslines priežiūros išlaidų kompensacijas. Metų laikotarpyje 226 šeimos ir vieni gyvenantys asmenys gavo socialinę pašalpą.  Per 2016m. priimti:  22 prašymai kieto kuro kompensacijoms,  66 prašymas šildymo kompensacijoms gauti,  78 prašymai vienkartinei pašalpai gauti,  60 prašymų paramai mokinio reikmenims ir nemokamam maitinimui mokykloje.  Užregistruoti 7 prašymai vaiko išmokai gauti.  Surašyti 107 buities ir gyvenimo sąlygų patikrinimo aktai.  Suteikta parama maisto produktais iš ES bendrijos, kurią gavo 448 gyventojai, taip pat organizuotas labdaros siuntų iš Maltos ordino paskirstymas labdaros rūbais, namų apyvokos daiktais, baldais, rinkimo ir paskirstymo labiausiai stokojantiems gyventojams akcijos.  8 vieniši ir vieni gyvenantys asmenys naudojasi lankomos priežiūros darbuotojo paslaugomis.  3 kartus organizuotas transportas vienišiems ir neįgaliems asmenims nuvykti į gydymo įstaigas.  12 neįgalių asmenų padėta apsirūpinti techninėmis pagalbos priemonėmis.  Socialinės paramos teikimo komisija, kurios tikslas – svarstyti seniūnijos gyventojų prašymus dėl socialinės paramos gavimo ir teikti siūlymus savivaldybės administracijai, priėmė 23 prašymus dėl socialinės pašalpos, šildymo kompensacijos išimties tvarka skyrimo. |
| **2.Vaikų teisių apsaugos**  **prevencija ir darbas su probleminėmis šeimomis, kuriose auga vaikai ar apribotos tėvų teisės į vaikus** | Obelių seniūnijoje 17 šeimų, kurios įrašytos į socialinės rizikos šeimų, auginančių vaikus sąrašą, jose auga 29 nepilnamečiai vaikai. 4 vaikams iš socialinės rizikos šeimų yra nustatyta laikinoji globa pas globėjus. Dar 4 vaikai gyvena vaikų globos įstaigose.  2016m. į socialinės rizikos šeimų, auginančių vaikus sąrašą buvo įtrauktos 4 šeimos. Išbrauktos - 4. Iš jų, nelikus priežasčių iš socialinės rizikos šeimų apskaitos buvo išbraukta 2 šeimos, 1 šeima išvyko į užsienį, 1 šeima išvyko į kitą rajoną.  9 socialinės rizikos šeimos gauna socialines pašalpas.  3 šeimoms skirta socialinė pašalpa išimties tvarka  12 šeimų gauna paramą maisto produktais iš EB intervencinių atsargų.  9 šeimos pasinaudojo galimybe gauti vienkartines pašalpas pinigais, prekėmis ir paslaugomis. 0, iš viso išmokėta 1620 eur. Šeimoms, gaunančioms socialines pašalpas, lėšas padeda administruoti socialinė darbuotoja.  16 vaikų iš socialinės rizikos šeimų gauna nemokamą maitinimą mokykloje, taip pat gavo paramą mokinio reikmenims įsigyti.  18 kartų šeimoms ir vaikams organizuotos transporto paslaugos nuvykti į gydymo įstaigas.  Surašyti 3 globojamo ( rūpinamo) vaiko aplankymo aktai.  Siekiant užtikrinti vaikų teises ir teisėtus interesus bendradarbiaujama su policija, Vaikų teisių apsaugos skyriumi, ugdymo ir sveikatos priežiūros įstaigomis. Šeimoms teikiamos informavimo tarpininkavimo, socialinių įgūdžių ugdymo ir palaikymo, socialinės priežiūros ir kontrolės paslaugos, taip pat padedant vaikų teisių specialistams ieškoma vaikams, likusiems be tėvų globos globėjų ir žmonių, norinčių steigti šeimynas. |
| **3. Žemės, vandens telkinių, miško sklypų savininkų, valdytojų ir naudotojų registruoti pranešimai apie medžiojamų gyvūnų padarytą žalą ir pateikta duomenų administracijos direktoriui** | Per ataskaitinį laikotarpį seniūnijoje registruoti 10 žemės naudotojų prašymai apie medžiojamųjų gyvūnų padarytą žalą. Dalyvauta rajono sudarytoje komisijoje tiriant tos padarytos žalos kiekį. |
| **4. Veikla, rengiant ir įgyvendinant, kaimo plėtros programas** | Įgyvendinus viešosios Turizmo infrastruktūros sutvarkymo ir pritaikymo viešąjam turizmui projektus prie Kriaunos upės ir Obelių miesto parke prie Rastupio upelio bei rekonstravus ir pritaikius savivaldybės pastatą bibliotekai Antanašės kaime pagal kaimo atnaujinimo ir plėtros investicinį projektą, Pakriaunių kultūros namų remontą pastatų kaimuose pagerinimo darbai projektą, Obelių bendruomenės centro vykdytą projektą „Obelių miesto aikštė“ metų eigoje buvo vykdoma šių įgyvendintų projektų priežiūra, įgyto turto draudimas ir apsauga.  Džiaugiamės ir aktyvių obeliečių įrengta rekreacine teritorija prie Mechanizatorių gatvės. „Prūdo“ teritorijoje šiais metais įrengta sporto aikštelė, pastatyti kiti mažosios architektūros statiniai. Džiugina teritorijoje pasodintos pušaitės.  Didžiulį infrastruktūros sutvarkymo ir teritorijos pritaikymo kultūriniams renginiams ir viešąjam turizmui projektą Obelių bendruomenės aktyvas įgyvendino Obelių miesto parke prie Ramintos šaltinio. Išvalyta teritorija, iškirsti menkaverčiai krūmai, atidarytas nuostabus parko vaizdas į Obelių ežerą. Ši teritorija ir toliau bus tvarkoma: šalinami krūmai, pjaunamos žolės, kad ilgainiui Obelių svečiai galėtų gėrėtis tikrai gražiais vaizdais Ramintos parke.  Obelių bendruomenės centro iniciatyva Obelių mieste buvo pasodinta ąžuolų giraitė. Maži ąžuoliukai pasodinti ir Ramintos parke. Tikimės kad jie visi prigis ir mūsų vaikaičiams primins mūsų gerus norus ir gerus darbus. |
| **5.Veikla rengiant ir įgyvendinant gyventojų užimtumo programas** | Per 2016 metus buvo įdarbinta į viešuosius darbus 38 žmonės, iš jų 14 moterų. Visuomenei naudingus darbus Obelių seniūnijoje dirbo 193 socialines pašalpas gaunantys asmenys ir visuomenei naudingus nemokamus darbus dirbo 15 asmenų, siustų už įvairius teisės pažeidimus policijos ar probacijos tarnybos. Tiek viešųjų darbų darbininkai, tiek darbininkai dirbantys visuomenei naudingus nemokamus darbus dirbo ne tik Obelių mieste, bet ir didžiosiose seniūnijos gyvenvietėse: Aleksandravėlėje, Pakriauniuose, Gediškiuose, kur jų darbo kokybę prižiūrėjo seniūnaičiai arba vietos bendruomenių vadovai. |
| **6.Veikla kuriant ir įgyvendinant informacinės visuomenės plėtros programas** | Obelių seniūnijoje metų eigoje padedant aktyviems obeliečiams sukurtoje svetainėje www.obeliai.eu, buvo talpinama informacija apie Obelių seniūnijoje vykusius, vykstančius ir vyksiančius renginius, susitikimus, susirinkimus, mokymus įdedama informacija naudinga gyventojams, taip pat bendradarbiaujama su Aleksandravėlės kaimo bendruomenės internetine svetaine, bei Obelių seniūnijos internetine svetaine Rokiškio r. savivaldybės puslapyje. Informacija apie seniūnijoje vykstančius renginius dalinamasi su kitomis rajono įstaigų internetinėmis svetainėmis.. Seniūnijoje naudojamasi „Paramos“ informacine sistema- ja naudojasi socialinės darbuotojos. Didelė dalis jaunesnio amžiaus Obelių seniūnijos gyventojų aktyviai naudojasi internetu, socialiniais tinklais-dažniausiai „FACEBOOK“, todėl seniūnija savo informacijos sklaidai naudoja ir šias informacijos priemones. Šiais metais planuojama sukurti Obelių seniūnijos internetinę „FACEBOOK“ paskyrą. Tokias paskyras turi jau nemažai rajono seniūnijų ir Rokiškio rajono savivaldybė-tai būtų dar vienas informacijos (tiek gaunamos, tiek skleidžiamos) šaltinis. |
| **7.Veikla organizuojant gyventojų poilsį** | Obelių seniūnijos gyventojų poilsį ir laisvalaikį organizuoja 3 kultūros namai (Obelių m., Aleksandravėlės k. ir Pakriaunių k.), 5 bibliotekos (Obelių m., Aleksandravėlės k., Gediškių k., Antanašės k., Pakriaunių k.), Obelių istorijos muziejus.  Bibliotekos savo darbą organizuoja vadovaudamosi centrinės bibliotekos patvirtintais planais ir prisideda prie kitų organizuojamų bendruomenės ir kultūros namų renginių.  Daug prie vietos gyventojų laisvalaikio organizavimo prisideda vietos kaimų bendruomenės. Labai aktyvios, iniciatyvios Obelių, Kairelių, Antanašės, Aleksandravėlės, Pakriaunių kaimų bendruomenės. Nė viena šventė, nė vienas renginys tiek vietose, tiek seniūnijoje ar rajone neapseina be jų pagalbos. Daugiausiai dėmesio savo bendruomenės gyventojų užimtumui skyrė Kairelių kaimo bendruomenė. Antanašės, Aleksandravėlės, Kairelių kaimo bendruomenės vykdė projektus per Rokiškio VVG, Rokiškio savivaldybę, dalyvavo kituose kaimo rėmimo fonduose. Didelį indėlį į gyventojų laisvalaikio organizavimą įdėjo sporto klubas SK Obeliai. Jo pastangomis Obeliuose įrengtą klubą lanko vis daugiau dalyvių ne tik iš Obelių, bet ir iš visos seniūnijos. Čia buvo sportuojama ne tik treniruoklių salėje, bet vyko rytietiškų šokių ir aerobikos užsiėmimai.  Savo veiklą toliau sėkmingai vykdo visuomeninės organizacijos ,,Sėlos Romuva“ ir „Seniūnaičio visuomeninė įstaiga“.  Obelių kultūros centras tradiciškai vykdė numatytus renginius: armonikierių varžytuves „Armoniką tik paėmiau...“, Užgavėnių ir Joninių šventes, bei kartu su Obelių bendruomene, miesto šventę „Obelinės“.  Labai aktyviai įvairiuose renginiuose pasirodė kaimo kapela „Malūnas“. Senolių klubo teatras parengė spektaklį „Kurčia žentas“, kurį parodė žiūrovams rajone ir už jo ribų 24 kartus..  Nuo vyresnių neatsilieka ir jaunimas, kuris vykdė projektą „Sveikatinimo takas“. Taip pat jauni žmonės prisideda organizuojant Advento pradžios, miesto Kalėdinės eglutės įžiebimo ir kitas Kalėdinio laikotarpio šventes.  Daug gražių ir įsimintinų renginių surengė Obelių muziejus. Vienas iš jų, kartu su Rokiškio kultūros centru, bei Obelių kultūros centru organizavo respublikinį renginį partizaninio judėjimo 75-mečiui paminėti. |
| **8. Veikla organizuojant viešuosius ir visuomenei naudingus darbus** | Beveik visi ūkiniai, aplinkotvarkos, statybos ar remonto darbai seniūnijoje yra atliekami su viešųjų darbų darbininkais ar visuomenei naudingų darbų darbininkais. Didžioji dalis jų įdarbinama dirbti Obelių mieste, tačiau per metus nuolat dirba ir didžiosiose seniūnijos gyvenvietėse po 1 – 2 darbininkus, kuriems, suderinus su seniūnu, darbus paskirsto bendruomenių pirmininkai arba seniūnaičiai.  Be aplinkotvarkos darbų, kuriuos atlieka minėti darbininkai, keletas didesnės apimties darbų kurie per atskaitinį laikotarpį seniūnijoje atlikti:  Atremontuota Obelių miesto visuomeninė pirtis: atnaujintos garinės patalpos, persirengimo kambarys, perdažytos koridoriaus sienos, lubos, atnaujintos spintelės, įsigytos naujos prausimosi vonelės, sutvarkytos pirties pagalbinės patalpos. Viešųjų darbininkų jėgomis atremontuota Obelių miesto kapinių tvora, atnaujinti Obelių seniūnijos administracinio pastato išorės ir vidaus laiptai, įrengti gėlynai Obelių mieste  Seniūnijos darbininkai daug prisidėjo prie Obeliuose vykdomų projektų: šienavo žolę, valė šaligatvius, aikštę atnaujino mažąją architektūrą padėjo pastatyti medžio drožėjo Arijaus Stočkaus padovanotą „Ramintos“ šaltinio stogastulpį  Per ataskaitinį laikotarpį seniūnija prižiūrėjo ir istorinius – kultūrinius objektus: paremontuotas partizanų žeminių kompleksas Mažeikių miške, atnaujinta Obelių miesto mažoji architektūra – medinės skulptūros. Be istorinių-kultūrinių objektų seniūnijai tenka prižiūrėti ir nenaudojamus pastatus: užkalti langus, duris kad pastatuose nesikauptų šiukšlės ir nelandžiotų pašaliniai žmonės. Tokių pastatų daugėja. Kasmet šitaip prižiūrimas buvusių kultūros namų pastatas Pakriaunių kaime, Obelių Šaulių namai.  Viešųjų darbų darbininkų pagalba rūšiuojamos šiukšlės prie didžiųjų kapinių.  Seniūnija eksploatuoja 6 mažąsias katilines kūrenamas kietu kuru. Šildymo sezonui jos visos buvo ruošiamos (atliekami hidrauliniai bandymai, peržiūrima vandens šildymo sistemų įranga ir t.t.) Šildymo sezonui paruošta 178 m³ malkų. Darbininkai tvarkė nupjautus kapinėse ir gatvėse pavojingus medžius, kuriuos taip pat paruošė katilinių šildymui.  Tvarkomi savavališki sąvartynai, pakelėse, seniūnijos kaimuose. Sutvarkytas didžiulis savavališkas sąvartynas Ažušilių kaime: šiukšlės surūšiuotos ir priduotos Rokiškio komunalininkui. Labai gaila, kad Obelių seniūnijos gyventojai dar neišmoko rūšiuoti buitinių šiukšlių. Rūšiavimui skirti konteineriai prigrūdami ne tik maisto atliekų, bet ir drabužių, transporto ar butų remonto atliekų.Net įspėjamieji ženklai apie gręsiančias baudas nepadeda, todėl šiais metais turbūt teks tas baudas pradėt taikyt. |
| **9.Veikla organizuojant**  **ir (arba) kontroliuojant savivaldybės kelių, bendrojo naudojimo teritorijų, kapinių, želdinių, gatvių, šaligatvių valymas ir priežiūra, gatvių ir kitų viešų vietų apšvietimas, viešųjų tualetų paslaugų teikimas** | Seniūnijos pastangomis buvo nužvyruoti seniūnijai priklausantys keliai į Dirdus, Rudžionis, taip pat Audronių, Pakriaunių, Laužadžių, Papilių, Jankūnų, Stasiūnų., Antanašės, Obelių miesto Dirbtuvių ir Janonio gatvės, pažvyruota teritorija prie Obelių miesto kapinių, suformuotas kelias per sodą Obelių mieste. Lopomos asfalto duobės.  Seniūnijos priežiūroje yra 293 kilometrai seniūnijai priklausančių kelių. Jie metų eigoje greideruojami, žiemą valomi, tvarkomos jų pakelės. Šiais metais sutvarkytos Rūdžionių kaimo kelio pakelės, įrengtos 2 vnt. pralaidų per kelią Galažerių kaime, iškertant krūmus, suformuojant pakelės griovius. Tokiems darbams pirmą kartą buvo skiriamos lėšos.  Obelių mieste ir didžiuosiuose seniūnijos kaimuose tiek vasarą, tiek žiemą yra prižiūrimi šaligatviai – vasarą šluojami, ravimi, renkamos šiukšlės, žiemą – barstomi smėlio – druskos mišiniu, valomi nuo sniego ir ledo. Tai atlieka seniūnijos viešųjų darbų ir nemokamų viešųjų darbų darbininkai.  Metų eigoje tvarkomi želdiniai. Obelių mieste sodinami ir prižiūrimi gėlynai, Obeliuose ir didžiuosiuose kaimuose karpomos gyvatvorės, parkuose ir skveruose pjaunama žolė, tvarkomos pakelės, šalinami pavojingi medžiai, genimos ir formuojamos lajos miesto ir gyvenviečių medžiams. Šiais metais išgenėtas Obelių miesto sodas,obelų kamienai kasmet dengiami sodų balinimo mišiniu.  Per ataskaitinį laikotarpį išpjauti pavojingi medžiai Gindvilių kapinėse, Obelių mieste, Vabolių kapinėse, sutvarkyti Visdievų kaimo senieji kapai, Špulių sentikų kapai išpjauti medžiai, augantys po elektros tiekimo linijomis Obelių mieste ir seniūnijos kaimuose.  Nuolat renkamos ir išvežamos šiukšlės pagal sudarytas sutartis iš Obelių miesto, Aleksandravėlės, Zarinkiškio, Barkiškio, Obelių priemiesčio ir Antanašės kaimų.  Eksploatuojamas apšvietimas: Obelių mieste, Aleksandravėlės, Gediškių, Bučiūnų, Obelių Priemiesčio, Antanašės ir Stasiūnų kaimuose.  Atnaujintas gatvių apšvietimas Obelių mieste.Pakeisti šviestuvai į taupančius elektros energiją Obelių priemiesčio kaime, Kamajų gatvėje pakeisti visi šviestuvai į LED.  Seniūnijoje yra visuomenei priskirtos teritorijos–paplūdimiai, kurių tinkama eksploatacija, įranga rūpinasi seniūnija, kasmet ją atnaujiname, šienaujame teritorijas, į pagrindinį paplūdimį prie Kriaunos upės atvežame smėlį, šaliname krūmus, valome užpelkėjusias paplūdimių prieigas.  Obelių mieste seniūnija rūpinasi trijų viešųjų tualetų eksploatacija |
| **10. Valstybės perduotų**  **funkcijų žemės ūkio srity-**  **je įgyvendinimas ir orga- nizavimas** | Per ataskaitinį laikotarpį buvo atliekamas:  Pieno gamintojų parduodančių tiesiogiai vartotojams pieną, deklaracijų pildymas, jų užpildyta 15. Taip pat užpildytos 2 paraiškos pieno gamintojų galinčių gauti paramą už pieno parduoto perdirbti kiekio sumažinimą.  Šiais metais buvo pildomos paraiškos gauti nereikšmingą (De minimis) augintojams pagalbą. Užpildyta 31 paraiška mėsinių galvijų, mėsinių avių, pieninių veislių galvijų ir pieninių ožkų augintojams.  Paraiškų tiesioginėms išmokoms už žemės ūkio naudmenų ir pasėlių plotus gauti pildymas, pasėlių įbraižymas, prašymų pakeisti paraiškos duomenis pildymas. Užpildytos 577 paraiškos ir 60 prašymai pakeisti duomenis. Buvo padedama gyventojams paruošti prašymus, bei vykdomas kitų dokumentų paruošimas ir išsiuntimas į NMA. Šių dokumentų užpildyta ir užregistravus išsiųsta į NMA –13  Buvo atliekamas žemės ūkio ir kaimo valdų, įregistravimas, perregistravimas ir atnaujinimas. Atnaujinta 110 valdų.  Išduotos 10 pažymų dėl žemės ūkio veiklos ir paruošta 12 atsakymų į pranešimus ir išsiųsti į NMA.  Užpildyta 1 paraiška pagal Lietuvos kaimo plėtros 2013-2020 metų programos priemonės ,,Kaimo atnaujinimas ir plėtra“ veiklos ,,Asbestinių stogų dangos keitimas''.  Pastoviai konsultuojami gyventojai įvairiais žemės ūkio klausimais. |
| **11.Parengtos seniūnijos veiklos  programos ir kaip pateiktos svarstyti seniūni-**  **jos gyventojams ar seniū-**  **naičių sueigoje** | 1. Pagrindinių funkcijų vykdymas, administravimas ir valdymas – 47120 eur. 2. Ugdymo kokybės ir mokymosi aplinkos užtikrinimo programa – 13990 eur. 3. Kultūros, sporto, bendruomenės ir vaikų, jaunimo gyvenimo aktyvinimo programa – 56170 eur. 4. Socialinės paramos ir sveikatos apsaugos paslaugų kokybės gerinimo programa – 41472 eur. 5. Rajono infrastruktūros objektų priežiūra, plėtra ir modernizavimas – 49576 eur. |
| **12. Gyvenamosios vietos**  **deklaravimo įstatyme nustatytų, taip pat šeimos**  **sudėtį ir kitokių faktinę padėtį patvirtinančių dokumentų išdavimas** | Užregistruotos 170 atvykimo gyvenamosios vietos deklaracijos, 37 gyvenamosios vietos deklaracijos išvykstant iš Lietuvos, priimta 1 prašymų apie įtraukimą į gyvenamosios vietos neturinčių asmenų apskaitą, gauti ir užregistruoti 16 asmenų prašymai ištaisyti, pakeisti ar panaikinti deklaravimo duomenis, priimta 15 sprendimų dėl deklaravimo duomenų taisymo, keitimo ir naikinimo, 224 pažymos apie deklaruotą gyvenamąją vietą, 6 pažymos apie įtraukimą į gyvenamosios vietos neturinčių asmenų apskaitą, išduotos 25 pažymos būtų savininkams, apie jiems priklausančioje patalpoje savo gyvenamąją vietą deklaravusius asmenis. Išduotos 285 pažymos apie šeimos sudėtį, išduodamos pažymos VĮ Registrų centrui dėl paveldimo turto, pastatų įregistravimo 11, 34 asmens charakteristikos policijos komisariatui, prokuratūrai, teismui, notarų biurui, antstolių kontorai, probacijos skyriui. |
| **13. Kapinių priežiūra, leidimų laidoti**  **išdavimas** | Išduota 74 leidimai laidoti Obelių miesto ir seniūnijos teritorijos (kaimo) kapinėse. Seniūnijoje yra 57 kapinės, iš jų 25 veikiančios. Seniūnijos teritorijoje esančias kapines prižiūri viešųjų darbų, nemokamų viešųjų darbų darbininkai. Visos seniūnijos veikiančios kapinės buvo šienaujamos, prieš vėlines tvarkomi neprižiūrimi kapai, ne tik veikiančiose, bet ir neveikiančiose kapinėse. Iš veikiančių kapinių vežamos biodegraduojančios atliekos į kompostavimo vietas, šiukšlės prie kapinių rūšiuojamos. Esant reikalui žiemą valomi keliai į kapines, Obelių mieste valomi ir barstomi kapinių takai. Aleksandravėlės, Obelių, Tumasonių kapinėse prižiūrimi savanorių kapai, Obelių miesto kapinėse 1941 m. birželio sukilimo dalyvių palaidojimo vieta, žymių žmonių kapai bei rusų armijos antrojo pasaulinio karo karių kapai. Taip pat prižiūrimos (šienaujama žolė, kertami krūmai, renkamos šiukšlės) holokausto ir žydų kapinės esančios Obelių seniūnijoje. Formuojamos vietos naujoms kapavietėms Obelių, Aleksandravėlės kaimo kapinėse. |
| **14. Gatvių pavadinimų ir adresų suteikimas bei keitimas** | Obelių seniūnijoje per ataskaitinį laikotarpį:   1. Sutrumpinta Pakriaunių k. Trumpiškių gatvė; 2. Pakeisti 9 pastatų adresai. 3. Suteikta pastatams numerių – 42. |
| **15. Notariato įstatymo nustatyta tvarka neatlygintinai atlikti seniūnijai priskirtos teritorijos gyventojams  notarinius veiksmai,**  **patvirtinti oficialiesiems**  **prilyginami testamentai** | Užregistruoti 28 notariniai veiksmai ir užregistruota ir įforminta 67 mirtys. |
| **16. Surašyta administracinės teisės pažeidimų**  **protokolų, išnagrinėta**  **administracinių teisės pažeidimų bylų** | Surašyta 3 įspėjimai dėl skolos už būsto nuomą, 3įspėjimai dėl skolos už tiekiamą elektros energiją, 5 šunų šeimininkams už jų nepriežiūrą. |
| **17. Viešųjų paslaugų teikimo kontrolė ar teikiant viešąsias paslaugas laikomasi teisės aktuose ir sutartyse nustatytų reikalavimų dėl jų tiekimo, kiek nagrinėta prašymų, skundų dėl viešųjų paslaugų teikimo,**  **priimta sprendimų,**  **pateikta pasiūlymų**  **dėl viešųjų paslaugų teikimo gerinimo** | Priimti ir išnagrinėti gyventojų prašymai: 10 dėl transporto skyrimo, 1 dėl scenos nuomos, 1 dėl tvenkinio nuomos, 2 dėl šunų nepriežiūros, 1 dėl ūkinės veiklos (pralaidų remonto darbų, vandens bokštų), 3 dėl gyventojų tarpusavio nesutarimų, 6 dėl žemės sklypų paskirties, 46 dėl medžių pjovimo (iš jų 46 patenkinti). |
| **18. Prekybos viešose vietose priežiūra** | Prižiūrima kaip laikomasi prekybosviešose vietose taisyklių Obelių miesto laikinojoje turgavietėje. Jos teritoriją valo ir prižiūri seniūnijos darbininkai, o kaip vykdoma prekyba turgavietėje prižiūri seniūnijos administracija. Turguje yra prekiaujama namų apyvokos buitinėmis ir maisto prekėmis, padėvėtais rūbais. Seniūnijos administracijos darbuotoja surenka mokesčius iš prekeivių, esant reikalui tikrina jų turimus dokumentus prekybai. |
| **19. Šaukti gyventojų su**  **eigas ir organizuoti gyventojų susitikimus su savivaldybės ir**  **valstybės institucijų**  **pareigūnais** | Bendruomenių ir seniūnaičių iniciatyva buvo sušaukti 11 gyventojų susirinkimų, kurių metu buvo aptartos aktualios tos seniūnaitijos, ar bendruomenės problemos, į susirinkimus buvo pakviesti seniūnijos administracijos darbuotojai, taip pat svečiai iš Rokiškio rajono savivaldybės, VVG, žemės ūkio skyriaus. Seniūnijos iniciatyva seniūnijos patalpose buvo sušaukta 7 gyventojų ar atskirų gyventojų grupių susirinkimai, kuriose dalyvavo Rajono savivaldybės administracijos, Žemės ūkio skyriaus ,Darbo biržos, Probacijos atstovai. Seniūnijoje veikia seniūnaičių taryba, Vietos bendruomenių tarybą į kurią delegavo atstovus seniūnijos bendruomenės, organizacijos savo susirinkimų metu.  Šiais metais Obelių seniūnijoje išrinkti visuomeniniais pagrindais dirba 5 seniūnaitijų seniūnaičiai.  Buvo organizuota: žemės naudotojų, ūkininkų susirinkimas, kultūros darbuotojų, bei susitikimai darbo biržos atstovų su Obelių seniūnijos bedarbiais. Obelių seniūnija tarpininkavo surengdama vietos jaunimo susirinkimą su Kavoliško ž. ū. mokyklos vadovybe. |

Planuojami 2017 m. darbai:

1. Aleksandravėlės bibliotekos langų keitimas.
2. Pakriaunių bibliotekos remontas.
3. Stoties g. asfalto dangos atnaujinimas.
4. Audronių I k. Žvėrinčiaus ir dalies J. Vienožinskio g. asfaltavimas.

5. Socialinio būsto esančio Dariaus ir Girėno g. 14-1, lubų, sienų dažymas, grindų dangos keitimas.

Seniūnas Eugenijus Narkūnas